recursal/SuperWikiNEXT-32B huggingface dataset:
Η **Ιοτάπα της Μηδίας Ατροπατηνής** (γενν. 43 π.Χ.) γεννήθηκε πριγκίπισσα της Μηδίας Ατροπατηνής και με τον γάμο της έγινε βασίλισσα της Κομμαγηνής.

Βιογραφία
---------

Ήταν κόρη τού Αρταβάσδη Α΄ της Μηδίας Ατροπατηνής και της Αθηναΐδας των Οροντιδών, κόρης τού Αντιόχου Α΄ της Κομμαγηνής.

Νόμισμα τού Αρταβάσδη Α΄ της Μηδίας Ατροπατηνής, πατέρα της Ιοτάπας της Μηδίας Ατροπατηνής.
Το 35 π.Χ. ο Αρταβάσδης Α΄ πρόσφερε στον Μάρκο Αντώνιο συμμαχία εναντίον των Πάρθων και ο Ρωμαίος στρατηγός δέχθηκε με χαρά. Για να ενισχύσουν τη φιλία τους, εμνήστευσαν το 34 π.Χ. τα παιδιά τους: η Ιοτάπα της Μηδίας θα παντρευόταν τον Αλέξανδρο Ήλιο, γιο τού Μ. Αντωνίου από την Κλεοπάτρα Ζ΄ της Αιγύπτου, αν και ήταν 9 και 6 ετών αντίστοιχα.

Το 33 π.Χ. ο Μ. Αντώνιος συνάντησε τον σύμμαχό του στον ποταμό Αρά(ξη)· συμφώνησαν ο Μ. Αντώνιος να βοηθήσει τον Αρταβάσδη Α΄ εναντίον των Πάρθων και ο Αρταβάσδης Α΄ να τον βοηθήσει εναντίον τού Οκταβιανού. Αντάλλαξαν μέρη τού στρατού τους. Ο Μ. Αντώνιος έλαβε πίσω ένα λάβαρο, που ο βασιλιάς είχε πάρει από τον στρατό τού Οππίου Στατιανού το 36 π.Χ. και την Ιοτάπα της Μηδίας μαζί του. Με τη βοήθεια των λεγεωναρίων ο Αρταβάσδης Α΄ μπόρεσε αρχικά να απωθήσει την επίθεση των Πάρθων. Έτσι η επικράτεια τού Αρταβάσδη Α΄ αυξήθηκε με τμήματα της Αρμενίας. Όμως πριν τη μάχη τού Ακτίου (31 π.Χ.), ο Μ. Αντώνιος κάλεσε πίσω τους λεγεωνάριους, χωρίς να επιστρέψει τους Μήδους στρατιώτες, που είχε· έτσι αυτή τη φορά ο Φραάτης Δ΄ της Παρθίας νίκησε τον Αρταβάσδη Α΄ και τον αιχμαλώτισε το 30 π.Χ.

Στο Άκτιο ο Μ. Αντώνιος νικήθηκε και ο Οκταβιανός το 30 π.Χ. εισέβαλε στην Αίγυπτο με τον στρατό του. Η Ιοτάπα της Μηδίας άφησε την Αλεξάνδρεια. Κατά τη διάρκεια της αιχμαλωσίας του πατέρα της, έγινε εμφύλιος πόλεμος στην Παρθία και αυτός βρήκε την ευκαιρία και απέδρασε. Βρήκε καταφύγιο στον Αύγουστο, που τον υποδέχθηκε φιλικά και τον έκανε βασιλιά της Μικράς Αρμενίας, υποτελή του.

H Ιοτάπα της Μηδίας επέστρεψε στον πατέρα της και μετά το 30 π.Χ. παντρεύτηκε τον Μιθριδάτη Γ΄ της Κομμαγηνής. Ήταν εξάδελφός της, καθώς ο πατέρας του Μιθριδάτης Β΄ ήταν αδελφός της Αθηναΐδας. Απέκτησαν τον Αντίοχο Γ΄, την Άκα Β΄, την Ιοτάπα και την Ιοτάπα. Η μία από τις δύο Ιοτάπα παντρεύτηκε τον Αντίοχο Γ΄.

Οικογένεια
----------

Παντρεύτηκε τον εξάδελφό της Μιθριδάτη Γ΄ της Κομμαγηνής και είχε τέκνα:

* Αντίοχος Γ΄ απεβ. 17 μ.Χ. βασιλιάς της Κομμαγηνής.
* Άκα Β΄, παντρεύτηκε τον Θράσυλλο τον Μενδαίο Έλληνα της Αιγύπτου.
* Ιοτάπα γενν. π. 20 π.Χ. παντρεύτηκε τον αδελφό της Αντίοχο Γ΄ της Κομμαγηνής.
* Ιοτάπα γενν. 20 π.Χ. παντρεύτηκε τον Σαμψιγέραμο Β΄ της Έμεσας, από τη Δυναστεία της Έμεσας.

Πηγές
-----

* Plutarch, Antony 52.1-3; Cassius Dio, Roman history 49.33.1-2
* Cassius Dio, Roman history 49.40.2; Plutarch, Antony 53.12
* Smith, Dictionary of Greek and Roman Biography and Mythology. p. 194. Retrieved 28 November 2010.
Ο **Δημήτριος Παπαδημητρίου** (1879–1952) ήταν Έλληνας βουλευτής και γερουσιαστής. Διετέλεσε Υπουργός Μεταφορών στην Κυβέρνηση Κωνσταντίνου Τσαλδάρη.

Βιογραφικό
----------

Ο Δημήτριος Παπαδημητρίου γεννήθηκε στον Πλάτανο Ηλείας το 1879. Αποφοίτησε από τη Νομική Σχολή του Πανεπιστημίου Αθηνών και υπηρέτησε στον Ελληνικό Στρατό ως έφεδρος Αξιωματικός του πυροβολικού κατά τους Βαλκανικούς πολέμους και στον Α΄ Παγκόσμιο Πόλεμο με τον βαθμό του συνταγματάρχη. Εργάστηκε αρχικά ως δικηγόρος και στη συνέχεια υπήρξε νομικός σύμβουλος της εταιρείας της Ελληνικής Εταιρείας Πυριτιδοποιείου και Καλυκοποιείου του Ομίλου Μποδοσάκη.

Εξελέγη βουλευτής με το κόμμα των Φιλελευθέρων, του Ελευθερίου Βενιζέλου, του οποίου υπήρξε στενός φίλος και συνεργάτης. Τον συνέδεε στενή φιλία με τον Γεώργιο Παπανδρέου καθώς και με το Στυλιανό Γονατά. Όταν ο Γονατάς ήταν Πρόεδρος της Γερουσίας της Ελλάδος ο Δημήτριος Παπαδημητρίου ήταν αντιπρόεδρος. Μετά το θάνατο του Ελευθερίου Βενιζέλου, ο Δημήτριος Παπαδημητρίου μετείχε στο κόμμα των Εθνικών Φιλελευθέρων.  

Συμμετείχε στην Κυβέρνηση του Κωνσταντίνου Τσαλδάρη ως Υπουργός Μεταφορών. Διετέλεσε Αντιπρόεδρος του Ειδικού Δικαστηρίου, κατά τη Δίκη του Θεοδώρου Παγκάλου. Επίσης είχε στενούς οικογενειακούς δεσμούς με τον ανιψιό του Κωνσταντίνο Καλλία, που διετέλεσε υπουργός Παιδείας και Θρησκευμάτων και Υπουργός Δικαιοσύνης και με τον εξάδελφο του Ιωάννη Τσιριμώκο, ο οποίος διετέλεσε Πρόεδρος Βουλής, όπως και με τον ανιψιό του Ηλία Τσιριμώκο που έγινε έπειτα Πρωθυπουργός της Ελλάδος, Πρόεδρος Βουλής και Υπουργός Εσωτερικών.  

Έδωσε πολιτικό αγώνα δια την κρατικοποίηση της Γενικής Ηλεκτρικής Εταιρείας *Power*, που ανήκε σε ξένα συμφέροντα και ηλεκτροδοτούσε την Ελλάδα και επέτυχε μαζί με άλλους πολιτικούς την οριστική κρατικοποίηση της και την δημιουργία της σημερινής Δ.Ε.Η.

Τιμήθηκε με τον εξέχοντα τίτλο του *Επί Τιμή Ισοβίου Μέλους του Μουσείου Φυσικής Ιστορίας της πόλεως της Νέας Υόρκης* των Ηνωμένων Πολιτειών Αμερικής *(Honorary Life Member of the Museum of Natural History of the city of New York)* για την συνεργασία του με το Μουσείο σε θέματα της Παγκοσμίου Φυσικής Ιστορίας, όπως και θέματα προστασίας του περιβάλλοντος. Επίσης, διετέλεσε Πρόεδρος του Διοικητικού Συμβουλίου της *Τραπέζης Καραβασίλη*. Επίσης Τιμήθηκε με το διάσημο του Χρυσού Σταυρού του Τάγματος του Σωτήρος επί του Βασιλέως Γεωργίου του Β΄ δια την προσφορά του προς τον Ελληνικό λαό και το Ελληνικό Έθνος.

Παντρεύτηκε την Μαρία Παπαδημητρίου, το γένος Πλατσή, και απέκτησαν ένα γιο τον Παναγιώτη Παπαδημητρίου, μετέπειτα Διπλωματικό Υπάλληλο και Σύμβουλο του Υπουργού Προεδρίας και Προέδρου Δημοκρατίας Κωνσταντίνου Τσάτσου.

Απεβίωσε το 1952 στην Αθήνα και τάφηκε στο Α΄ Νεκροταφείο Αθηνών όπου τελέστηκε η κηδεία του με τιμές Υπουργού δημοσία δαπάνη.
Η **Αρθρίτιδα της Κροταφογναθικής Αρθρώσεως** (*Temporomandibular Joint Arthritis*) είναι μια συχνή σχετικά κλινική οντότητα, η οποία εκδηλώνεται σε νέα συνήθως άτομα (από 20-50 ετών) με πόνο στην κροταφογναθική άρθρωση κατά την μάσηση και κατά το χασμουρητό (βαθύ άνοιγμα) (Χαράλαμπος Γκούβας, 1995). Η φλεγμονή της αρθρώσεως προφανώς αφορά όλα τα ανατομικά στοιχεία της από τον υμένα, το δίσκο, το χόνδρο αλλά και τον τένοντα του έξω πτερυγοειδούς μυός (Χαράλαμπος Γκούβας, 1998).

Αίτια- Εκλυτικοί παράγοντες
---------------------------

Κροταφογναθική άρθρωση
Η περιπλοκότητα της κατασκευής αυτής της αρθρώσεως (βλέπε φωτογραφία) όπως και η ιδιομορφία της να κινείται κάνοντας υπεξάρθρημα στο άνοιγμα, εξηγεί τις συχνές φλεγμονές της. Συχνά εκλυτικά αίτια αρθρίτιδας της κροταφογναθικής είναι η υπερκαταπόνηση στη μάσηση, η χάσμη (χασμουρητό), η συνεχής μάσηση τσίχλας ή σκληρών τροφίμων, αλλά και άλλοι αστάθμιτοι παράγοντες όπως ιογενείς λοιμώξεις και σπάνια ρευματολογικά νοσήματα όπως η ρευματοειδής αρθρίτις. Η αναφερόμενη τραυματική βλάβη του ενδαρθρικού μηνίσκου της κροταφογναθικής δεν έχει τεκμηριωθεί στατιστικά με σύγχρονες απεικονιστικές μεθόδους όπως είναι η μαγνητική τομογραφία. Ο κρότος πού αισθάνονται συχνά οι ασθενείς δεν σημαίνει απαραιτήτως ότι πρόκειται για ρήξη του διάρθριου μηνίσκου, αλλά συχνά πρόκειται για απλή αναπήδησή του από την πίεση του κονδύλου της κάτω γνάθου.

Κλινική εξέταση
---------------

Στο Κλασσικό σύγγραμμα Κλινικής Ορθοπεδικής εξέτασης ‘’Clinical Orthopaedic Examination’’ του Stanley Hoppenfeld (Lippincot Editions, USA, 1977), υπάρχει ειδικό κεφάλαιο με πρωτόκολλο κλινικής εξέτασης της κροταφογναθικής άρθρωσης. Περιλαμβάνει τις εξής παραμέτρους (πρωτότυπο κείμενο στα Αγγλικά): Name of Patient, Birth Date, Examination Date, Inspection, Bony Palpation, Soft Tissue Palpation, External Pterygoid Muscle, Articular Disc, Range of Motion, Active Range of Motion, Passive Range of Motion, Neurologic Examination, Opening the Mouth, Closing the Mouth, Jaw Reflex, Special Tests, Shvostek Test, Related Areas: p.e. Parotid Gland, Facial nerve, Radiography.

Θεραπεία
--------

Παλιά, μέχρι και τη δεκαετία 80, επικρατούσαν ακραίες και άσκοπες τακτικές θεραπείας της αρθρίτιδας της κροταφογναθικής, λόγω της άγνοιας της ανατομίας και της παθοφυσιολογίας της. Γινόταν περίδεση οδόντων άνω και κάτω γνάθου από οδοντίατρο ή γναθοχειρουργό και ο ασθενής σιτίζονταν για 1 μήνα με ρευστή τροφή με καλαμάκι. Σήμερα η θεραπεία της παθήσεως είναι πολύ απλή και πρακτικά τεκμηριωμένη. Χρειάζεται απλώς για 10-20 μέρες αποφυγή μάσησης σκληρών τροφών και φάρμακα αντιφλεγμονώδη. Συνήθως τα συμπτώματα υποχωρούν σε 5-10 μέρες. Σε σπάνιες περιπτώσεις πού δεν υποχωρήσουν τα ενοχλήματα μπορεί να γίνουν τοπικά φυσικοθεραπείες με υπέρηχο ή Laser ή σπανιώτατα να γίνει τοπικά ½ ένεσης Κορτιζόνης Celestone ® Chronodose. (Χαράλαμπος Γκούβας, 2007). Θεωρητικά υπάρχει και εγχείρηση αφαίρεσης ενός ραγέντος κροταφογναθικού δίσκου από γναθοχειρουργό, αλλά αυτό δεν αποτελεί τακτική συνήθη λόγω των κινδύνων εκ του προσωπικού νεύρου.
Η **Alpro** είναι ευρωπαϊκή εταιρεία με έδρα τη Γάνδη του Βελγίου (το εργοστάσιο βρίσκεται στο Βέφελχεμ). Εμπορεύεται βιολογικά, μη οργανικά, μη γενετικά τροποποιημένα φυτικά προϊόντα, όπως τρόφιμα και ποτά από σόγια, αμύγδαλα, φουντούκια, κάσιους, ρύζι, βρώμη ή καρύδα. Η Alpro απασχολεί πάνω από 1.200 άτομα στην Ευρώπη και διαθέτει τρεις εγκαταστάσεις παραγωγής προϊόντων στο Βέλγιο, στη Γαλλία και στο Ηνωμένο Βασίλειο. Τα περισσότερα από τα προϊόντα της προορίζονται για κατανάλωση στην Ευρώπη, καθώς η πλειονότητα των δραστηριοτήτων της βρίσκεται εκεί.

Από το 2010, μέσα σε πέντε χρόνια η εταιρεία κατάφερε να αυξήσει τις πωλήσεις της κατά 80% και να φτάσει τα 506 εκ. ευρώ. Βλέποντας την αυξανόμενη ζήτηση για τα προϊόντα της, η εταιρεία σχεδιάζει την επέκταση των εγκαταστάσεων της στο Βέλγιο και στο ΗΒ μέχρι το 2025. Η ζήτηση αυτή δείχνει ότι οι καταναλωτές ενδιαφέρονται ολοένα και περισσότερο για τα υποκατάστατα των γαλακτακομικών προϊόντων για λόγους υγείας, ευημερίας ή προστασίας του περιβάλλοντος. H παγκόσμια αγορά γάλακτος φυτικής προέλευσης αναμένεται να ξεπεράσει τα 14 δις ευρώ, ενώ η αγορά των γαλακτοκομικών υποκατάστατων, συμπεριλαμβανομένων των ποτών, γιαουρτιών, παγωτών και τυριών, αναμένεται ν' αξίζει 30.4 δις ευρώ μέχρι το 2024.

Προϊόντα
--------

Η Alpro διανέμει φυτικά προϊόντα με βάση τη σόγια χρησιμοποιώντας τις μάρκες Belsoy, Alpro Soya και Provamel. Στα προϊόντα της εταιρείας περιλαμβάνονται γάλατα, γιαούρτια, κρέμες, επιδόρπια, μαργαρίνες και παγωτά με βάση τη σόγια. Άλλα προϊόντα φυτικής προέλευσης της εταιρείας είναι γάλατα με βάση τα αμύγδαλα, φουντούκια, κάσιους, ρύζι, βρώμη ή καρύδα, όπως επίσης γιαούρτια με βάση τη καρύδα.

Η επωνυμία Provamel χρησιμοποιείται αποκλειστικά για βιολογικά προϊόντα (συμπεριλαμβανομένων πολλών βιολογικών προϊόντων Alpro Soya), τα οποία πωλούνται μόνο από ανεξάρτητους λιανοπωλητές υγιεινής διατροφής.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Μαΐου 2021. Ανακτήθηκε στις 21 Μαΐου 2021.
2. 1 2  «Alpro». *food.be* (στα Αγγλικά). Ανακτήθηκε στις 21 Μαΐου 2021.
3. ↑  «Wayback Machine» (PDF). *web.archive.org*. 4 Μαρτίου 2016. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 21 Μαΐου 2021. CS1 maint: Unfit url (link)
4. ↑  «Alpro». *owler.com*. Αρχειοθετήθηκε από το πρωτότυπο στις 21 Μαΐου 2021. Ανακτήθηκε στις 21 Μαΐου 2021.
5. ↑  «Danone (France) to acquire Alpro (Flanders)». *Invest In Flanders* (στα Αγγλικά). 4 Οκτωβρίου 2018. Ανακτήθηκε στις 21 Μαΐου 2021.
6. ↑  Portal, World Coffee (24 Σεπτεμβρίου 2020). «Alpro announces €30m investment and 2025 sustainability plan». *World Coffee Portal*. Ανακτήθηκε στις 21 Μαΐου 2021.
7. ↑  foodnavigator.com. «How Danone's Alpro is future-proofing its soy supply: local sourcing direct from farmers». *foodnavigator.com* (στα Αγγλικά). Ανακτήθηκε στις 21 Μαΐου 2021.
8. ↑  «Provamel». *Provamel* (στα Αγγλικά). Αρχειοθετήθηκε από το πρωτότυπο στις 14 Μαΐου 2021. Ανακτήθηκε στις 21 Μαΐου 2021.
Το **Ελβετικό Λαϊκό Κόμμα** (Γερμανικό: Schweizerische Volkspartei, SVP, επίσης γνωστό ως **Δημοκρατική Ένωση του Κέντρου**) είναι εθνικό-συντηρητικό και δεξιό πολιτικό κόμμα στην Ελβετία. Με πρόεδρο τον Άλμπερτ Ρέστι, το κόμμα είναι το μεγαλύτερο κόμμα στην Ομοσπονδιακή Συνέλευση, με 65 μέλη του Εθνικού Συμβουλίου και 5 του Συμβουλίου των Κρατών.

Το SVP ξεκίνησε το 1971 ως συγχώνευση του Κόμματος Γεωργών, Εμπόρων και Ανεξάρτητων (BGB) και του Δημοκρατικού Κόμματος, ενώ το BGB με τη σειρά του ιδρύθηκε στο πλαίσιο των αναδυόμενων τοπικών γεωργικών κομμάτων στα τέλη της δεκαετίας του 1910. Το SVP δεν είχε αρχικά καμία αυξημένη στήριξη πέρα ​​από αυτή του BGB, διατηρώντας το 11% περίπου των ψήφων στη δεκαετία του 1970 και του 1980. Αυτό όμως άλλαξε κατά τη διάρκεια της δεκαετίας του 1990, όταν το κόμμα υπέστη βαθιές δομικές και ιδεολογικές αλλαγές υπό την επίδραση του Κρίστοφ Μπλόχερ. Το SVP έγινε τότε το ισχυρότερο κόμμα στην Ελβετία από τη δεκαετία του 2000. 

Σύμφωνα με τις αλλαγές που προώθησε ο Μπλόχερ, το κόμμα άρχισε να επικεντρώνεται όλο και περισσότερο σε θέματα όπως ο ευρωσκεπτικισμός και η αντίθεσή του στη μαζική μετανάστευση. Από το 2015, το κόμμα έχει αποκτήσει 54 έδρες στην Ομοσπονδιακή Συνέλευση και το ποσοστό ψήφου του 28,9% στις εκλογές του Ομοσπονδιακού Συμβουλίου το 2007 που ήταν η ψηλότερη ψηφοφορία που καταγράφηκε ποτέ για ένα κόμμα στην Ελβετία μέχρι το 2015, όταν ξεπέρασε το δικό του ρεκόρ με 29,4%. Όταν ο Μπλόχερ απέτυχε να κερδίσει την επανεκλογή του ως Ομοσπονδιακός Σύμβουλος το 2007, μετριάζεται στο εσωτερικό του κόμματος, οπότε σχηματίζεται το Δημοκρατικό Κόμμα του Συντηρητικού (BDP).

Πηγές - Παραπομπές
------------------

1. ↑  «Gruppe Gays in der SVP». *gaysvp.ch*. Αρχειοθετήθηκε από το πρωτότυπο στις 12 Νοεμβρίου 2017. Ανακτήθηκε στις 8 Μαΐου 2017.
2. ↑  «Election 2015 results in graphics». Swiss Broadcasting Corporation. Αρχειοθετήθηκε από το πρωτότυπο στις 19 Οκτωβρίου 2015. Ανακτήθηκε στις 21 Οκτωβρίου 2015.
3. ↑  «Record poll win for Swiss right». *BBC News*. 22 October 2007.. Ανακτήθηκε στις 15 February 2011.
4. ↑  Bundesamt für Statistik. «Nationalratswahlen: Übersicht Schweiz». Αρχειοθετήθηκε από το πρωτότυπο στις 20 Οκτωβρίου 2015. Ανακτήθηκε στις 19 Οκτωβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305163511
* ISNI: 0000 0001 0941 2181
* GND: 2108271-6
* SUDOC: 119164957
* HDS: 017389

 |

 |
Το **Φιλελεύθερο Κόμμα** (βουλγαρικά: *Либерална партия*‎‎), επίσης γνωστό ως οι **Ραντοσλαβιστές** (βουλγαρικά: *радослависти*‎‎), ήταν πολιτικό κόμμα στη Βουλγαρία από το 1887 μέχρι το 1920.

Ιστορία
-------

Το κόμμα ιδρύθηκε από τον Βασίλ Ράντοσλαβοφ όταν αποχώρησε από το Λαϊκό Φιλελεύθερο κόμμα το 1887.

Στις εκλογές του 1894 το κόμμα κερδίζει 27 έδρες. Κατά τη διάρκεια του 1899 το κόμμα θα συγχωνευθεί σύντομα με το Λαϊκό Φιλελεύθερο κόμμα για να σχηματίσουν το Ηνωμένο Φιλελεύθερο κόμμα, αλλά χωρίζονται και πάλι μέσα στο ίδιο έτος. Τον Απρίλιο του 1899 κέρδισε την απόλυτη πλειοψηφία στην Εθνοσυνέλευση με 89 από τις 169 έδρες. Ωστόσο το κόμμα μείωσε τη δύναμη του σε μόλις πέντε έδρες στις εκλογές του 1901. Θα κερδίσει επτά έδρες το 1902 και εννέα το 1903. Το 1904 μια ομάδα μελών εκδιώχθηκαν όταν προσπάθησαν να καθαιρέσουν από αρχηγό του κόμματος τον Ραντοσλαβοφ, και ίδρυσαν το Νέο Φιλελεύθερο κόμμα'

Στις εκλογές του 1908 το κόμμα είδε να μειώνεται η δύναμή του σε πέντε έδρες. Στις εκλογές για τη συνταγματική συνέλευση του 1911 κέρδισε 6 από τις 410 έδρες, αργότερα κέρδισε επτά έδρες στις κοινοβουλευτικές εκλογές μέσα στο έτος.

Για τις εκλογές του 1913 το κόμμα συμμάχησε με το Λαϊκό Φιλελεύθερο κόμμα και το Νέο Φιλελεύθερο κόμμα για να σχηματίσουν τη Φιλελεύθερη συμμαχία, με τη συμμαχία να αναδείχνεται ως η μεγαλύτερη παράταξη στην Εθνοσυνέλευση κατέχοντας 88 από τις 204 έδρες. Το Φιλελεύθερο κόμμα ήταν η μεγαλύτερη από τις τρεις ομάδες της συμμαχίας με 54 έδρες, και ο Βασίλ Ράντοσλαβοφ έγινε πρωθυπουργός για δεύτερη φορά. Η συμμαχία συνεχίστηκε στις εκλογές του 1914όπου κέρδισε απόλυτη πλειοψηφία και ο Ράντοσλαβοφ παραμένει πρωθυπουργός. Ο Ράντοσλαβοφ απολύθηκε από πρωθυπουργός μετά την ήττα της Βουλγαρίας στον Α΄Παγκόσμιο πόλεμο και το κόμμα δεν αμφισβήτησε τις εκλογές του 1919. Στις εκλογές του 1920 το κόμμα συμμετείχε σε συμμαχία με το Νέο Φιλελεύθερο κόμμα και την πολιτική ομάδα Γκαναδίφ του Λαϊκού Φιλελεύθερου κόμματος αλλά απέτυχε να κερδίσει μια έδρα. Τα τρία αυτά κόμματα συγχωνεύθηκαν το ίδιο έτος για να σχηματίσουν το Εθνικό Φιλελεύθερο Κόμμα.

Παραπομπές
----------

1. 1 2  RJ Crampton (2007) *Bulgaria*, Oxford University Press, σελ. 451
2. ↑  Nohlen & Stöver 2010, σελ. 384.
3. ↑  Plamen Georgiev (2007) *The Bulgarian Political Culture*, V&R unipress GmbH, σελ. 66
4. ↑  Crampton, σελ. 454
5. ↑  Nohlen & Stöver 2010, σελ. 376.
6. ↑  Nohlen & Stöver 2010, σελ. 391.
7. ↑  Nohlen & Stöver 2010, σελ. 379.

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Βουλγαρία
 |

 |
Ο **Δικηγορικός Σύλλογος Αθηνών** αποτελεί Νομικό Πρόσωπο Δημοσίου Δικαίου και στις τάξεις του συγκαταλέγονται σήμερα γύρω στα 22.000 μέλη. Διοικείται από εκλεγόμενο ανά τριετία με καθολική μυστική ψηφοφορία 25μελές Διοικητικό Συμβούλιο.

Στα καθήκοντά του περιλαμβάνονται, σύμφωνα με το άρθρο 199 του Κώδικα περί Δικηγόρων, «α) η μέριμνα περί της εν γένει αξιοπρεπείας των Δικηγόρων και της απονομής παρά πάσης αρχής του προς αυτούς οφειλομένου σεβασμού, κατά την ενάσκησιν του λειτουργήματος αυτών, β) η υποβολή προτάσεων και γνωμών αφορωσών εις την βελτίωσιν της νομοθεσίας εις την ερμηνείαν και την εφαρμογήν αυτής, γ) η διατύπωσις παρατηρήσεων και κρίσεων ως προς την απονομήν της δικαιοσύνης και δ) η συζήτησις και η απόφασις περί παντός ζητήματος ενδιαφέροντος το Δικηγορικόν Σώμα ή τα μέλη του Συλλόγου ως τοιαύτα ή ως επαγγελματικήν τάξιν και επί παντός γενικωτέρου ζητήματος Εθνικού ή Κοινωνικού περιεχομένου.».

Εξωτερικοί σύνδεσμοι
--------------------

* Επίσημη Ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134282684
* **ΕΒΕ**: 113440
* **BiblioNet**: 9417
* LCCN: n84069562
* GND: 14637-7

 |

 |
Το **εμβατήριο του Μπαντονβίλ** ή **εμβατήριο του Μπάντενβαϊλερ** (γερμ. *Badonviller-Marsch* ή *Badenweiler-Marsch*) (Συλλογή στρατιωτικών εμβατηρίων II, αρ. 256) είναι μουσική σύνθεση του 1914 από τον συνθέτη στρατιωτικής μουσικής Γκέοργκ Φιρστ 
για το Βασιλικό Σύνταγμα Ιππικού της Βαυαρίας (*Königlich Bayerisches Infanterie-Leib-Regiment*).

Το μουσικό εμβατήριο γράφτηκε προς ανάμνηση της μάχης του Μπαντονβίλ στην ομώνυμη πόλη Μπαντονβίλ της Λωρραίνης που διεξάχθηκε στις 12 Αυγούστου 1914, και στην οποία έλαβε μέρος το Βασιλικό Σύνταγμα Ιππικού της Βαυαρίας με νικηφόρα έκβαση για τους Βαυαρούς. Οι σάλπιγγες στην εισαγωγή του κομματιού μιμούνται τον ήχο των ασθενοφόρων που μεταφέρουν τους τραυματίες της μάχης. 

Το εμβατήριο έλαβε εξέχουσα θέση στην μουσική της Γερμανίας την εποχή των Ναζί, αφού είχε καθοριστεί από τον ίδιο τον Χίτλερ να συνοδεύει της δημόσιες εμφανίσεις του. Ο τίτλος του άλλαξε στο γερμανικό *Μπάντενβαϊλερ* (Badenweiler-Marsc), έμεινε μέχρι σήμερα γνωστό με αυτό το όνομα. Μετά το τέλος του Δεύτερου Παγκοσμίου Πολέμου το εμβατήριο έπαψε πια να παίζεται δημοσίως, διότι είχε συνδεθεί άρρητα με την ανάμνηση στον Χίτλερ και την Ναζιστική Γερμανία. Αν και δεν απαγορεύτηκε, δεν περιλαμβάνεται στο ρεπερτόριο των Γερμανικών φιλαρμονικών ορχηστρών, είτε στο στρατιωτικό, αστυνομικό, πολιτικό ή κοινωνικό τομέα, εκτός από εξαιρέσεις στα πλαίσια μουσικών παραστάσεων ιστορικού υπόβαθρου. Συνεχίζει όμως να ακούγεται σε ιστορικά ντοκιμαντέρ ή σύγχρονα κινηματογραφικά έργα στα οποία εμφανίζεται ο Χίτλερ, ή αναπαρίσταται το ιστορικό σκηνικό εκείνης της εποχής.

Εξωτερικοί σύνδεσμοι
--------------------

* Ηχογράφηση του εμβατηρίου *Badonviller-Marsch*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 182253597
* LCCN: n80015006
* GND: 300894155

 |

 |
Ο **Άραχθος Παχυκαλάμου** είναι ποδοσφαιρική ομάδα με έδρα το Δημοτικό Γήπεδο Παχυκαλάμου Άρτας. Ιδρύθηκε το 1983, ανήκει στη δύναμη της Ε.Π.Σ. Άρτας κι έχει συμμετοχές στη Δ'Εθνική.

Ιστορία
-------

### Ίδρυση και πρωτάθλημα

Ιδρύθηκε το 1983 και από το 1983 μέχρι το 1988 αγωνιζόταν στα τοπικά πρωταθλήματα της Άρτας. Από το 1988 μέχρι το 1999 η ομάδα σταμάτησε την λειτουργία της.

Το 1999 επανιδρύθηκε και τη σεζόν 2003-04 πήρε το πρώτο του πρωτάθλημα.Την σεζόν 2004-05 αγωνίστηκε στην Δ' Εθνική για πρώτη φορά στην ιστορία του,τερματίζοντας στην 12 θέση και υποβιβάστηκε στο τοπικό.

Δεν άργησε να επανέλθει στα σαλόνια της Δ' Εθνικής καθώς την σεζόν 2005-06 στέφθηκε ξανά πρωταθλητής ΕΠΣ Άρτας και την σεζόν 2006-07 τερμάτισε 11ος στο πρωτάθλημα της Δ' Εθνικής και υποβιβάστηκε στο τοπικό για δεύτερη φορά στην ιστορία του.

Την σεζόν 2007-08 κατέκτησε το τρίτο του πρωτάθλημα ΕΠΣ Άρτας και την σεζόν 2008-09 έκανε μια εξαιρετική πορεία στο πρωτάθλημα της Δ' Εθνικής παλεύοντας για την πρώτη θέση καθώς έμεινε μία ανάσα από την κορυφή.Την επόμενη χρονιά,2009-10,υποβιβάστηκε ξανά στο τοπικό.Λίγο αργότερα, έπαψε να λειτουργεί και δε συμμετείχε στα τοπικά πρωταθλήματα.

### Κύπελλο ΕΠΣ Άρτας

Την σεζόν 2004-05 κατέκτησε το πρώτο κύπελλο ΕΠΣ Άρτας στην ιστορία του επικρατώντας του Αετού Διασέλου 3-1 ενώ την προηγούμενη περίοδο ήταν φιναλίστ στον τελικό Κυπέλλου ΕΠΣ Άρτας,όπου ηττήθηκε 3-1 από την Αναγέννηση Άρτας.

Διαδρομή σε εθνικές κατηγορίες
------------------------------

| Χρονιά | Κατηγορία | Θέση | Σχόλια |
| --- | --- | --- | --- |
| 2004-05 | Δ εθνική | 12η | Υποβιβασμός |
| 2006-07 | Δ εθνική | 11η | Υποβιβασμός |
| 2008-09 | Δ εθνική | 4η |  |
| 2009-10 | Δ εθνική | 14η | Υποβιβασμός |

Διακρίσεις
----------

* Πρωταθλήματα ΕΠΣ Άρτας:3 (2003-04, 2005-06, 2007-08)
* Κύπελλο ΕΠΣ Άρτας:1 (2004-05)
* Φιναλίστ ΕΠΣ Άρτας:1 (2003-04)

Παραπομπές
----------

1. ↑  paxikalamos.gr Αρχειοθετήθηκε 2015-02-19 στο Wayback Machine. Ιστορία Ομάδας
2. ↑  Τίτλοι τέλους για Άραχθο Παχυκαλάμου , Τα Νέα της Μικροσπηλιάς , 2/10/2011
3. ↑  sportsnow.gr Αρχειοθετήθηκε 2015-04-04 στο Wayback Machine. Οι Κυπελλούχοι της ΕΠΣ Άρτας...
4. 1 2  «Κυπελλούχοι ΕΠΣ Άρτας».
5. ↑  «Πρωταθλητές ΕΠΣ Άρτας».
Το ***RMS Queen Mary 2*** (επίσης αναφερόμενο ως ***QM2***) είναι υπερωκεάνιο. Ήταν το πρώτο μεγάλο υπερωκεάνιο που κατασκευάστηκε μετά το *Queen Elizabeth 2* το 1969, το σκάφος το οποίο διαδέχθηκε ως *ναυαρχίδα* της Cunard Line. Το νέο πλοίο ονομάστηκε *Queen Mary 2* από την Βασίλισσα Ελισάβετ Β' το 2004 μετά το πρώτο RMS Queen Mary, το οποίο είχε ολοκληρωθεί το 1936. Το *Queen Mary* είχε πάρει το όνομά του από την Μαίρη του Τεκ, σύζυγο του Βασιλιά Γεωργίου Ε'. Με την απόσυρση του *Queen Elizabeth 2* από την ενεργό υπηρεσία το 2008, το *Queen Mary 2* είναι το μόνο υπερατλαντικό υπερωκεάνιο με γραμμή μεταξύ του Σαουθάμπτον και της πόλης της Νέας Υόρκης, η οποία λειτουργεί ένα μέρος κάθε έτους. Το πλοίο επίσης χρησιμοποιείται για κρουαζιέρες, περιλαμβανομένης μιας ετήσιας παγκόσμιας κρουαζιέρας.

Παρότι Γαλλικής κατασκευής, το πλοίο σχεδιάστηκε από μια ομάδα Βρετανών αρχιτεκτόνων πλοίων, με επικεφαλής τον Στίβεν Πέιν. Την εποχή της κατασκευής της το 2003 από την Chantiers de l'Atlantique, το *Queen Mary 2* ήταν το μακρύτερο, πλατύτερο και ψηλότερο επιβατηγό πλοίο που κατασκευάστηκε ποτέ, και με ολική χωρητικότητα 148.528 είναι επίσης το μεγαλύτερο. Δεν φέρει πλέον αυτή τη διάκριση μετά την κατασκευή του *MS Harmony of the seas* της Royal Caribbean International με 226.963 GT τον Μάιο 2016. Αν και μεταγενέστερα κρουαζιερόπλοια είναι μεγαλύτερα, το *Queen Mary 2* παραμένει το μεγαλύτερο υπερωκεάνιο (σε αντίθεση με τα κρουαζιερόπλοια) που κατασκευάστηκε ποτέ.

Το *Queen Mary 2* επρόκειτο να διασχίζει τακτικά τον Ατλαντικό Ωκεανό, και ούτως σχεδιάστηκε διαφορετικά από πολλά άλλα επιβατηγά πλοία. Το τελικό κόστος του πλοίου ήταν περίπου $300.000 ΗΠΑ ανά κλίνη, σχεδόν διπλάσιο από εκείνο πολλών σύγχρονων κρουαζιερόπλοιων. Οι δαπάνες αυξήθηκαν από την υψηλή ποιότητα των υλικών, και έχοντας σχεδιαστεί ως υπερωκεάνιο, απαιτούσε 40% περισσότερο χάλυβα από ένα τυπικό κρουαζιερόπλοιο. Το *Queen Mary 2* έχει μέγιστη ταχύτητα λίγο παραπάνω από 30 κόμβους (56 km/h· 35 mph) και ταχύτητα κρουαζιέρας 26 κόμβους (48 km/h· 30 mph), πολύ μεγαλύτερες από αυτές ενός σύγχρονου κρουαζιερόπλοιου.

Παραπομπές
----------

1. ↑  «Queen Mary 2». Maritime Matters. Αρχειοθετήθηκε από το πρωτότυπο στις 5 Αυγούστου 2003. Ανακτήθηκε στις 19 Μαρτίου 2014.
2. ↑  Queen Mary 2 Cruises *Cunard* Retrieved 21 January 2012
3. ↑  «The History, Construction and Design of *Queen Mary 2*». Sealetter Travel Inc. Αρχειοθετήθηκε από το πρωτότυπο στις 16 Μαΐου 2011. Ανακτήθηκε στις 23 Μαρτίου 2014.

Εξωτερικοί σύνδεσμοι
--------------------

* Πολυμέσα σχετικά με το θέμα  IMO 9241061 στο Wikimedia Commons
* Cunard: Queen Mary 2, Official website
* Cunard Line's U.S Website
* Cunard Line's U.K Website
* Queen Mary 2 on Chris' Cunard Page
* Video Clips of QM2 at Newport and Boston
* *"Queen Mary 2"* – review by Douglas Ward in *The Daily Telegraph*, London.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151618562
* LCCN: no2004027268
* GND: 4807387-8

 |

 |
Το **Rivian R2** είναι ένα επερχόμενο αμιγώς ηλεκτρικό SUV μεσαίου μεγέθους από την αμερικανική εταιρεία Rivian.

Ιστορία
-------

To Rivian R2 αποκαλύφθηκε στις 7 Μαρτίου 2024 μαζί με το μικρότερο R3 και R3X. Πρόκειται για ένα μεσαίου μεγέθους SUV δύο σειρών. Η προτεινόμενη τιμή λιανικής - ένα σημαντικό σημείο μάρκετινγκ για το μοντέλο - είναι 45.000 δολάρια, μια σημαντικά πιο προσιτή τιμή σε σύγκριση με αυτή του R1S, το οποίο ξεκινά από σχεδόν 75.000 δολάρια. Το R2 προγραμματίζεται να πωληθεί παγκοσμίως, με τη Rivian να εισέρχεται στην ευρωπαϊκή αγορά και το μοντέλο να αποτελεί το πρώτο που θα πωλείται έξω από τις Ηνωμένες Πολιτείες και τον Καναδά.

Προδιαγραφές
------------

Η Rivian δεν έχει ακόμη αποκαλύψει συγκεκριμένες λεπτομέρειες για την μπαταρία του R2, αλλά αποκάλυψε ότι χρησιμοποιεί 4695 κυλινδρικές κυψέλες, οι οποίες μπορούν να φορτιστούν από το 10% έως το 80% σε λιγότερο από 30 λεπτά και έχει εύρος λειτουργίας 300 μίλια (480 χιλιόμετρα) όταν είναι πλήρως φορτισμένη.

Το Rivian R2 θα προσφέρεται σε τρεις επιλογές κινητήρα· μονοκινητήρα που κινεί το πίσω άξονα, διπλοκινητήρα με σύστημα τετρακίνησης, και τρικινητήρα με σύστημα τετρακίνησης.

Παραπομπές
----------

1. ↑  Bell, Sebastien (7 Μαρτίου 2024). «New Rivian R2 Starts From $45,000, Beats Tesla Model Y To 60 MPH». *Carscoops*. Ανακτήθηκε στις 7 Μαρτίου 2024.
2. ↑  Bell, Sebastien (20 Φεβρουαρίου 2024). «Rivian R2 Electric SUV Will Be Sold In Europe Too». *Carscoops*. Ανακτήθηκε στις 7 Μαρτίου 2024.
3. ↑  Bell, Sebastien (7 Μαρτίου 2024). «New Rivian R2 Starts From $45,000, Beats Tesla Model Y To 60 MPH». *Carscoops*. Ανακτήθηκε στις 7 Μαρτίου 2024.
Η **Όπερα του Παρισιού** (γαλλικά: *Opéra de Paris*) είναι η κύρια εταιρική όπερα της Γαλλίας. Ιδρύθηκε το 1669 από τον Λουδοβίκο ΙΔ' ως Académie d'Opéra, και λίγο αργότερα τέθηκε υπό την ηγεσία του Ζαν Μπατίστ Λουλί και επίσημα μετονομάστηκε **Académie Royale de Musique**, αλλά συνέχισε να είναι γνωστή απλούστερα ως Opéra. Το κλασσικό μπαλέτο όπως είναι γνωστό σήμερα αναδύθηκε μέσα στην Όπερα του Παρισιού ως Paris Opera Ballet και έχει παραμείνει αναπόσπαστο και σημαντικό κομμάτι της εταιρείας. Σήμερα υπό την επωνυμία **Opéra National de Paris**, ανεβάζει κυρίως όπερες στο σύγχρονο θέατρο 2.700 θέσεων «Όπερα της Βαστίλης», που άνοιξε το 1989, και μπαλέτα και μερικές κλασσικές όπερες στο παλαιότερο 1.700 θέσεων Παλαί Γκαρνιέ, που άνοιξε το 1875. Έργα μικρής κλίμακας και σύγχρονα ανεβαίνουν επίσης στο 500 θέσεων Amphitheatre κάτω από την Opéra Bastille.

Ο ετήσιος προϋπολογισμός της εταιρείας είναι της τάξης των 200 εκατομμυρίων ευρώ, από τα οποία 100 προέρχονται από το γαλλικό κράτος και 70 από ταμειακές εισπράξεις. Με αυτά τα χρήματα, η εταιρεία λειτουργεί τα δύο μέγαρα και υποστηρίζει ένα μεγάλο μόνιμο προσωπικό, που περιλαμβάνει την 170μελή ορχήστρα, χορωδία 110 ατόμων και τα 150μελή *corps de ballet*.

Κάθε χρόνο, η Opéra παρουσιάζει σχεδόν 380 παραστάσεις όπερας, μπαλέτου και άλλα κονσέρτα, με συνολικά 800.000 θεατές (17% των οποίων έρχονται από το εξωτερικό), που αποτελούν έναν πολύ καλό ρυθμό κάλυψης θέσεων, περίπου 94%.

Παραπομπές
----------

1. ↑  Interview Αρχειοθετήθηκε 2014-02-21 στο Wayback Machine. with the President of the Board of the Opéra (Γαλλικά)
2. 1 2  Company profile, Tous à l'Opéra 2012 press release Αρχειοθετήθηκε 2016-03-03 στο Wayback Machine. pp 52,53 (Γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159951728
* LCCN: n96113400
* ISNI: 0000 0001 2322 4603
* GND: 1035023-8
* SUDOC: 026402319
* BNF: cb118656463 (data)
* MusicBrainz: a0e8865d-b133-4083-84cb-97f5eea6b429
* NLA: 36105316
* NKC: ko2007396710
* BNE: XX247727

 |

 |

|  |  |
| --- | --- |
| 

|  |
| --- |
| * Πύλη:Γαλλία
* Πύλη:Τέχνη
* Πύλη:Μουσική
* Πύλη:Θέατρο
 |

 |
Ο **Χουάν Κάρλος Μουνιός** (ισπανικά: *Juan Carlos Muñoz*, 4 Μαρτίου 1919 – 22 Νοεμβρίου 2009) ήταν Αργεντινός ποδοσφαιριστής που αγωνίστηκε ως δεξιός ακραίος επιθετικός. Ήταν μέλος της ομάδας της Ρίβερ Πλέιτ γνωστής ως *La Máquina* που κυριάρχησε τη δεκαετία του 1940 και επίσης μέλος της  εθνικής ομάδας της Αργεντινής που κέρδισε το πρωτάθλημα Νότιας Αμερικής το 1945.

Βιογραφία
---------

Ξεκίνησε την καριέρα του από την ομάδα νέων της Ιντεπεντιέντε και από εκεί πήγε στη Ντοκ Σουντ, όπου σημείωσε 13 τέρματα σε 23 αγώνες. Το 1939 πήρε μεταγραφή για τη Ρίβερ Πλέιτ και έγινε μέλος του επιθετικού κουιντέτου της ομάδας μαζί με τους Χοσέ Μανουέλ Μορένο, Αντόλφο Πεντερνέρα, Άνχελ Λαμπρούνα και Φέλιξ Λουστάου γνωστό ως *La Máquina* (Η Μηχανή). Ήταν ο συγκριτικά λιγότερο ικανός του σχηματισμού αλλά ποτέ δεν παραπονέθηκε γι' αυτό.

Ο Μουνιός ξεκινούσε συνήθως τις προσπάθειες του από τα δεξιά, με το αριστερό του πόδι για να ελέγξει και να σουτάρει ή να πασάρει σε ερχόμενο από πίσω συμπαίκτη του (συνήθως τον Χοσέ Μανουέλ Μορένο) ή το έκανε με το δεξί του για να πάει προς τα πίσω για να συνεργαστεί με κάποιο από τους συμπαίκτες του. Ακόμα και αν οι αμυντικοί τον γνώριζαν και περίμεναν αυτό το παιχνίδι, δεν κατάφεραν ποτέ να τον εξουδετερώσουν.
Ονομάστηκαν «οι ιππότες της αγωνίας» επειδή είχαν διασκεδαστικό παιχνίδι και συνδυασμούς που μερικές φορές χρειάστηκαν χρόνο για να υλοποιήσουν την υπεροχή τους έναντι των αντιπάλων τους με γκολ. Αλλά όταν έφταναν, είχαν προηγηθεί ελιγμοί μεγάλης τεχνικής αξίας που δημιούργησαν αληθινό θαυμασμό σε ντόπιους και ξένους, δημιουργώντας σχολή για μελλοντικές ομάδες της Ρίβερ για πάντα. Είχε το προσωνύμιο *Tomate* λόγω του ρόδινου προσώπου του και της καλοσύνης του. Γρήγορος και επιδέξιος αγωνίστηκε σε 184 αγώνες πρωταθλήματος με τη Ρίβερ σημειώνοντας 39 τέρματα. Στη συνέχεια έπαιξε στη  Πλατένσε, σε 39 παιχνίδια πρωταθλήματος πετυχαίνοντας 3 γκολ σε δύο χρόνια. Μεταξύ 1942 και 1945 έπαιξε 11 παιχνίδια (2 γκολ) στην εθνική ομάδα κατακτώντας το Πρωτάθλημα Νότιας Αμερικής (μετέπειτα Κόπα Αμέρικα) το 1945.

Μετά την αποχώρησή του από την ενεργό δράση, ήταν για μεγάλο χρονικό διάστημα ραδιοφωνικός σχολιαστής σε ένα πρόγραμμα που αποτελούνταν από πολλούς πρώην ποδοσφαιριστές.

Τίτλοι και διακρίσεις
---------------------

**Ρίβερ Πλέιτ**

* Πρωτάθλημα Αργεντινής (4) : 1941, 1942, 1945, 1947
* Copa Aldao (3) : 1941, 1945, 1947
* Copa Ibarguren (2) : 1941, 1942
* Copa Adrián C. Escobar : 1941

**Αργεντινή**

* Κόπα Αμέρικα : 1945

Παραπομπές
----------

1. 1 2  «El fútbol, de luto: murió Juan Carlos Muñoz, integrante de La Máquina de River». Αρχειοθετήθηκε από το πρωτότυπο στις 30 Ιουλίου 2023. Ανακτήθηκε στις 22 Νοεμβρίου 2020.
2. ↑  «Adiós a un ídolo millonario. Murió Muñoz, el último integrante de La Máquina». Ανακτήθηκε στις 22 Νοεμβρίου 2020.
3. ↑  «La Máquina e il River Plate anni '40».
4. ↑  «Juan Carlos Muñoz, futbolista argentino de la Máquina». Ανακτήθηκε στις 22 Νοεμβρίου 2020. [*νεκρός σύνδεσμος*]

Εξωτερικοί σύνδεσμοι
--------------------

* Desmontando "La Máquina" (Ισπανικά)
* Máquina e il River Plate anni ’40 (Ιταλικά)
**Ναυπήγηση** (shipbuilding) καλείται η κατασκευή - το χτίσιμο - πλοίου (ship construction) που γίνεται σε ειδικές τεχνικές μονάδες (χώρους) καλούμενες ναυπηγείο (Shipyard, yard) ή Ναυπηγική Βιομηχανία (shipbuilding industry) με σχέδια (ναυπηγικά) πάνω σε "ναυπηγικές κλίνες" (building berths) υπό την επίβλεψη ειδικών επιστημόνων - τεχνικών τους "ναυπηγούς" (naval constructors) βάσει των κανόνων της Ναυπηγικής (shipbuilding).

Η ναυπήγηση πλοίου αναλαμβάνεται από μιά επιχείρηση με την υπογραφή μεταξύ αυτής και του παραγγέλοντος, της "σύμβασης ναυπηγήσεως" (shipbuilding contract) που περιλαμβάνει λεπτομερειακά στοιχεία του υπό ναυπήγηση πλοίου, τη τιμή ναυπήγησης και το νόμισμα στο οποίο θα καταβληθεί η αξία, τις αποζημιώσεις εξ υπαιτιότητας του κατασκευαστού, το χρόνο παράδοσης, τις παρεχόμενες εγγυήσεις του κατασκευαστή, τους όρους πληρωμής, την ασφαλιστική κάλυψη, θέματα διαιτησίας, ρήτρα υπαναχώρησης κ.ά.

Η ναυπήγηση γίνεται βάσει κανόνων και υπό την εποπτεία επιθεωρητών, από Νηογνώμονες ή την Επιθεώρηση Εμπορικών Πλοίων (Υ.Ε.Ν./ΕΕΠ).

Δείτε επίσης
------------

* Πλοίο υπό ναυπήγηση

Εξωτερικοί σύνδεσμοι
--------------------

* Πολυμέσα σχετικά με το θέμα  Shipbuilding στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85121557
* GND: 4052397-4
* HDS: 027651
* NDL: 00574939
* NKC: ph137528

 |

 |
Ο **Γιάννης Ρέτσος** (1969) είναι διευθύνων σύμβουλος και βασικός μέτοχος της τουριστικής εταιρείας Electra Hotels & Resorts, με έξι ξενοδοχεία σε Αθήνα, Θεσσαλονίκη, Ρόδο και Κεφαλονιά. Διετέλεσε πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ) από τον Μάιο 2017 μέχρι τον Μάιο 2023.

Βιογραφία
---------

Γεννήθηκε στην Αθήνα το 1969. Είναι πτυχιούχος της Νομικής Σχολής από το Πανεπιστήμιο της Αθήνας. Πρόσθετα, είναι κάτοχος μεταπτυχιακού διπλώματος από το Πανεπιστήμιο Κορνέλ στις ΗΠΑ, με εξειδίκευση *"Hospitality Real Estate Finance"*.

Ασχολείται ενεργά με τα θέματα του τουρισμού από το 1999. Τα έτη 2009 - 2012 διετέλεσε πρόεδρος της Ένωσης Ξενοδόχων Αθηνών-Αττικής-Αργοσαρωνικού. Από τον Απρίλιο 2011 μέχρι και τον Ιούλιο 2017 υπηρέτησε ως πρόεδρος της Πανελλήνιας Ομοσπονδίας Ξενοδόχων (ΠΟΞ). 

Σήμερα είναι CEO και από τους βασικούς μετόχους της Electra Hotels & Resorts, εταιρείας που διαχειρίζεται έξι ξενοδοχεία στην Αθήνα, στη Θεσσαλονίκη, στη Ρόδο και στην Κεφαλονιά. Ο Γ.Α. Ρέτσος εξελέγη, για πρώτη φορά, πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ) τον Μάιο του 2017. Ολοκλήρωσε δύο τριετείς θητείες και αποχώρησε από τα κοινά του τουρισμού τον Μάιο του 2023.

Τον Μάρτιο 2020 ορίσθηκε τακτικό μέλος του Γενικού Συμβουλίου της Τράπεζας της Ελλάδος. Η θητεία του στην ΤτΕ ανανεώθηκε για μία ακόμη τριετία τον Απρίλιο του 2023. Από τον Φεβρουάριο του 2020, είναι μέλος του Δ.Σ. του Ιδρύματος Οικονομικών & Βιομηχανικών Ερευνών.

Προσωπικά στοιχεία
------------------

Είναι παντρεμένος με την Ιωάννα Δρέττα από το 2019 και έχει τρεις κόρες. Ομιλεί δύο ξένες γλώσσες.

Παραπομπές
----------

1. ↑  «Πρόεδρος του ΣΕΤΕ, με πάνω από το 90% των ψήφων ο Γιάννης Ρέτσος - ΣΕΤΕ». *Bluebirds.gr*. Ανακτήθηκε στις 22 Δεκεμβρίου 2021.
2. ↑  «ΓΙΑΝΝΗΣ ΡΕΤΣΟΣ : Οι 100 Πιο Επιδραστικοι Έλληνες του 2020». *mononews*. 10 Φεβρουαρίου 2020. Ανακτήθηκε στις 22 Δεκεμβρίου 2021.
3. ↑  «Ιωάννης Ρέτσος». *Kathimerini Summits*. 11 Οκτωβρίου 2021. Ανακτήθηκε στις 22 Δεκεμβρίου 2021.
Ο **Γιάννης Λαζανάς** (γεννημένος την 5η Μαΐου 1980, στον Νέο Ερινεό Αχαΐας) είναι Έλληνας πρώην επαγγελματίας ποδοσφαιριστής, ο οποίος κατά τη διάρκεια της πολυετούς ποδοσφαιρικής του καριέρας αγωνίζονταν στη θέση του κεντρικού επιθετικού.

Ποδοσφαιρική καριέρα
--------------------

Ξεκίνησε το ποδόσφαιρο από τις ακαδημίες του Παναιγιάλειος και σε ηλικία 17 ετών μεταπήδησε στην πρώτη ομάδα του συλλόγου, με τα χρώματα του οποίου αγωνίστηκε για την επόμενη τετραετία σε  Γ΄ Εθνική (1997-99) και  Β΄ Εθνική (1999-2001). Μετακόμισε για μια διετία στον Πατραϊκό αγωνιζόμενος στη Β’ Εθνική, όπου αγωνίστηκε σε 51 αγώνες πρωταθλήματος και σκόραρε 14 τέρματα.

Το καλοκαίρι του 2003 μετακόμισε στη Θεσσαλονίκη για λογαριασμό του Άρη Θεσσαλονίκης με τον οποίο αγωνίστηκε στην Α΄Εθνική για μια διετία. Στους «κίτρινους» είχε συνολικά 67 συμμετοχές και σημείωσε 16 τέρματα. Αναλυτικότερα είχε 52 συμμετοχές και 9 τέρματα στην Superleague, 11 συμμετοχές και 6 τέρματα στο Κύπελλο Ελλάδας ενώ αγωνίστηκε και σε 4 αγώνες στο Κύπελλο ΟΥΕΦΑ, όπου και σημείωσε 1 τέρμα, και πιο συγκεκριμένα στις 15 Οκτωβρίου 2003 όταν σκόραρε το δεύτερο και νικητήριο γκολ του Άρη εις βάρος της Μολδαβικής Ζίμπρου. 

Παρέμεινε στον Άρη μέχρι τις 12 Ιουλίου 2005, όταν και έλυσε το συμβόλαιο του με την ομάδα για να συνεχίσει στην Καλλιθέα 

Συνέχισε διαδοχικά σε Ατρόμητος Αθηνών , Ιωνικός ,  Αναγέννηση Καρδίτσας και  Απόλλων Σμύρνης (στη Δ' Εθνική)  προτού επιστρέψει για μια διετία (2012-14) στον Παναιγιάλειο, κερδίζοντας την άνοδο στην Β’ Εθνική. 

Τη σεζόν 2014-2015 αγωνίστηκε στον Εθνικός Πειραιώς,   όπου και ολοκλήρωσε την πορεία του στις επαγγελματικές κατηγορίες με συνολικά 300 συμμετοχές (98 στην Α’, 130 στην Β’ και 72 στην Γ’ Εθνική) και 59 τέρματα (17 στην Α’, 25 στην Β’ και 17 στην Γ’ Εθνική). 
Συνέχισε να αγωνίζεται σε ερασιτεχνικό επίπεδο στην ΑΕ Ηρακλείου (2015), βοηθώντας την ομάδα στους αγώνες μπαράζ για άνοδο στην Γ’ εθνική, και στον Α.Π.Ο. Νικηφόρο (2015-16).

Παραπομπές
----------

1. ↑  2003: Πρόκριση στην βρεγμένη Ευκαρπία εις βάρος της Ζίμπρου
2. ↑  ΚΑΛΛΙΘΕΑ: Έκλεισε ο Λαζανάς
3. ↑  Ο Λαζανάς στον Ατρόμητο
4. ↑  Νικαιώτης ο Λαζανάς
5. ↑  Γ.Σ. Απόλλων Σμύρνης
6. ↑  Παναιγιάλειος: Διαζύγιο με Λαζανά
7. ↑  Π.Γ.Σ.: Στην διοίκηση του ΠΣΑΠ ο Γιάννης Λαζανάς!
8. ↑  Λαζανάς: «Με έφερε στον Εθνικό η βαριά φανέλα και η τεράστια ιστορία του...»
9. ↑  Τέλος ο Λαζανάς
10. ↑  O Λαζανάς το «μπαμ» του Νικηφόρου

Εξωτερικοί σύνδεσμοι
--------------------

* Προφίλ Γ. Λαζανά στο transfermarkt.com
Ο Μιλτιάδης Καράτζης ήταν Έλληνας επιχειρηματίας, με ιδιαίτερα κοινωνική δράση στην Κρήτη από όπου καταγόταν. Μετά τον θάνατό του 01/02/2015, ο δήμος Ηρακλείου αποφάσισε να τιμήσει την πορεία του και το φιλανθρωπικό έργο του μετονομαζοντας έναν από τους δρόμους του Ηρακλείου από Μαυσώλου σε Μιλτιάδη Καράτζη.

Βιογραφία
---------

Ο Μιλτιάδης Καράτζης γεννήθηκε το 1936 στο Μελιδοχώρι Μονοφατσίου Κρήτης και κατοικούσε στο Ηράκλειο. Παντρεύτηκε τη Νανά Καράτζη και ήταν πατέρας τεσσάρων παιδιών. Το 1954 αποφοίτησε από το Γυμνάσιο Ηρακλείου και στη συνέχεια πήγε στο πανεπιστήμιο της Βιέννης στην Αυστρία για να σπουδάσει Ιατρική. Παράλληλα με τις σπουδές του εργαζόταν ως πωλητής και αργότερα ως Γενικός Διευθυντής της Αυστριακής εταιρίας ΚΚS, με αντικείμενο την παραγωγή και εμπορία ειδών συσκευασίας για τις αλλαντοβιομηχανίες. Μιλούσε άπταιστα την αγγλική, γερμανική, ιταλική και γαλλική γλώσσα. 

Το 1969 δημιούργησε στην Αυστρία δική του εταιρεία με την επωνυμία M. KARATZIS & Co. με αντικείμενο την κατασκευή υλικών συσκευασίας για την αλλαντοποιεία. Το 1973 πούλησε την εταιρεία αυτή και επέστρεψε στην Ελλάδα ιδρύοντας στη γενέτειρά του εργοστάσιο παραγωγής ελαστικών δικτύων συσκευασίας κρεάτων - αλλαντικών και φυτωρίων. Ήταν Πρόεδρος & Διευθύνων Σύμβουλος της εισηγμένης στο Χ.Α.Α. εταιρείας Καράτζη Α.Ε. έως το θάνατό του τον Αύγουστο του 2015.

Ο Μιλτιάδης Καράτζης διετέλεσε μέλος του Δ.Σ. της ΕΤΒΑ την περίοδο 1989 – 1993, του Συνδέσμου Ελληνικών Τουριστικών Επιχειρήσεων και μέλος του Δ.Σ. του Λιμενικού Ταμείου Ηρακλείου. Επίσης υπήρξε μέλος του Συνδέσμου Ελληνικών Βιομηχανιών, του Πανελλήνιου Συνδέσμου Εξαγωγέων, του Συνδέσμου Κλωστοϋφαντουργικών Βιομηχανιών, του Συνδέσμου Βιομηχανιών Παραγωγής Υλικών Συσκευασίας και άλλων τοπικών και κλαδικών επαγγελματικών φορέων. 

Από τον Μάρτιο του 2005 ήταν επίτιμος Πρόξενος της Δημοκρατίας της Κορέας για την Κρήτη.

Παραπομπές
----------

1. ↑  «Aπονομή του βραβείου «Μιλτιάδη Καράτζη 2022» - Χανιώτικα Νέα». 19 Δεκεμβρίου 2022. Ανακτήθηκε στις 21 Φεβρουαρίου 2023.
2. ↑  «Βραβείο "Μιλτιάδης Καράτζης": Συγκινητική η τελετή απονομής, στη μνήμη του Φώτη Καφάτου (εικόνες, βίντεο)». *Νέα Κρήτη*. 20 Δεκεμβρίου 2022. Ανακτήθηκε στις 21 Φεβρουαρίου 2023.
3. ↑  «Μετονομασία οδού προς τιμήν του Μιλτιάδη Καράτζη - Νέα Κρήτη». *www.neakriti.gr*. Ανακτήθηκε στις 13 Φεβρουαρίου 2018.
4. 1 2 3  Όμιλος Εταιρείων, Καράτζη. «Εταιρική Παρουσίαση». σελ. 8.
Το *Ακίλλε Λάουρο* το 1987
**Η πειρατεία του *Ακίλλε Λάουρο*** έγινε στις 7 Οκτωβρίου του 1985 και πραγματοποιήθηκε από τέσσερα μέλη του Απελευθερωτικού Μετώπου της Παλαιστίνης. Το *Ακίλε Λάουρο* ήταν ιταλικό κρουαζιερόπλοιο και κατελήφθη ανάμεσα στην Αλεξάνδρεια και το Πορτ Σάιντ.

Τα γεγονότα
-----------

Το *Ακίλε Λάουρο* ξεκίνησε με 748 επιβάτες από τη Γένοβα στις 3 Οκτωβρίου 1985 για μια ενδεκαήμερη κρουαζιέρα που περιλάμβανε την Αλεξάνδρεια στην Αίγυπτο και το Ασντόντ στο Ισραήλ. Στις 7 Οκτωβρίου, στην Αλεξάνδρεια, 651 από τους επιβάτες αναχώρησαν για μια περιήγηση με λεωφορείο στις πυραμίδες. Θα επιβιβάζονταν στο πλοίο το ίδιο βράδυ στο Πορτ Σάιντ, 150 μίλια ανατολικά. Οι υπόλοιποι 97 επιβάτες παρέμειναν στο πλοίο. 

Οι πειρατές είχαν επιβιβασθεί στο πλοίο στη Γένοβα με πλαστά διαβατήρια. Στις 13:07, οπλισμένοι μπήκαν στην τραπεζαρία όπου γευμάτιζαν οι επιβάτες, άνοιξαν πυρ και στη συνέχεια ανακοίνωσαν την κατάληψη του πλοίου. Το σήμα SOS μεταδόθηκε από τον ασυρματιστή του πλοίου στις 15:00.

Οι πειρατές δολοφόνησαν έναν Εβραίο Αμερικανό που ήταν καθηλωμένος σε αναπηρικό καροτσάκι και πέταξαν το πτώμα του στη θάλασσα. Απαίτησαν την απελευθέρωση 50 Παλαιστινίων που βρίσκονταν στις ισραηλινές φυλακές, αλλά το Ισραήλ δεν απάντησε. Μετά από αιγυπτιακή μεσολάβηση, στις 9 Οκτωβρίου οι τρομοκράτες συμφώνησαν να απελευθερώσουν τους ομήρους με αντάλλαγμα την ελευθερία τους. Ωστόσο, το αεροπλάνο στο οποίο επέβαιναν μετά την απελευθέρωσή τους αναγκάστηκε να προσγειωθεί στην Ιταλία από αμερικανικά μαχητικά αεροσκάφη όπου οι τέσσερις δράστες συνελήφθησαν και καταδικάστηκαν σε φυλάκιση. Ωστόσο, ο αρχηγός του Παλαιστινιακού Απελευθερωτικού Μετώπου Αμπού Αμπάς, ο οποίος βρισκόταν επίσης στο αεροπλάνο, δεν συνελήφθη, καθώς οι Ιταλοί έκριναν ότι δεν υπήρχαν επαρκή στοιχεία ότι ήταν ο εγκέφαλος της επιχείρησης και έφυγε από τη χώρα μετά από δύο ημέρες. Το 1986 όμως καταδικάστηκε ερήμην σε ισόβια κάθειρξη από ιταλικό δικαστήριο. 

Το 2003, ο Αμπάς συνελήφθη από τις αμερικανικές δυνάμεις στο Ιράκ. Η Παλαιστινιακή Αρχή έκρινε ότι ο Αμπάς έπρεπε να αφεθεί ελεύθερος (σύμφωνα με τις ειρηνευτικές Συμφωνίες του Όσλο που συνήφθησαν το 1993 και το 1995, κανένα μέλος της Οργάνωσης για την Απελευθέρωση της Παλαιστίνης δεν επιτρεπόταν να διωχθεί ή να συλληφθεί για παλαιότερες πράξεις). Ωστόσο, οι ΗΠΑ υποστήριξαν ότι η συμφωνία ισχύει μόνο για τις σχέσεις μεταξύ του Ισραήλ και της Παλαιστινιακής Αρχής και ότι ως εκ τούτου δεν ήταν εφαρμόσιμη σε αυτή την περίπτωση. Ο Αμπάς πέθανε αργότερα υπό αμερικανική κράτηση, σύμφωνα με τις Ηνωμένες Πολιτείες πέθανε από φυσικά αίτια καρδιακής προσβολής. Το Μέτωπο Απελευθέρωσης της Παλαιστίνης, από την πλευρά του, θεώρησε τις Ηνωμένες Πολιτείες υπεύθυνες για τον θάνατο του ηγέτη τους.

Παραπομπές
----------

1. ↑ . «britannica.com/event/Achille-Lauro-hijacking».
2. ↑ . «history.com/this-day-in-history/achille-lauro-hijacking-ends».
3. ↑ . «navysealmuseum.org/naval-special-warfare/u-s-navy-seals-achille-lauro-mission».
4. ↑ . «oneman.gr/life/achille-lauro-η πιο διάσημη πειρατεία πλοίου στην ιστορία».
5. ↑  ,. «safety4sea.com/cm-achille-lauro-hijacking-a-tragic-example-of-maritime-terrorism/».
Η **Μαίρη Χατζάκου** είναι Ελληνίδα επιχειρηματίας και πρόεδρος της ελληνικής γαλακτοβιομηχανίας, ΜΕΒΓΑΛ.

Βιογραφικά στοιχεία
-------------------

Γεννήθηκε και μεγάλωσε στη Θεσσαλονίκη. 

Σπούδασε οικονομικά και έχει εργαστεί σε διάφορα τμήματα της εταιρείας ΜΕΒΓΑΛ, όπως οικονομική διεύθυνση, πωλήσεις και Marketing. Το 1990, έγινε μέλος του διοικητικού συμβουλίου της Μεβγάλ, και το 2001 ανέλαβε το αξίωμα της διευθύνουσας συμβούλου.

Η Χατζάκου ενεργοποιήθηκε επίσης στον χώρο του επιχειρηματικού επιμελητηρίου, όπου υπηρέτησε ως εκλεγμένη γενική γραμματέας και μέλος του Διοικητικού Συμβουλίου του Εμπορικού & Βιομηχανικού Επιμελητηρίου Θεσσαλονίκης (ΕΒΕΘ) από το 2006 έως το 2012. 

Το 2015 επέστρεψε στο διοικητικό συμβούλιο της Μεβγάλ ως Αντιπρόεδρος και Διευθύνουσα Σύμβουλος. Τον Ιούλιο του 2021 ανέλαβε το αξίωμα της Προεδρίας της Μεβγάλ και επιχείρησε νέες καινοτομίες και εξυγίανση. Το 2022 έλαβε το βραβείο εξαγωγικής αριστείας, αντιπροσωπεύοντας την επιχείρηση ΜΕΒΓΑΛ.

Τον Ιανουάριο 2024, η Χατζάκου τιμήθηκε με το Βραβείο Επιχειρηματικής Ανθεκτικότητας στον διαγωνισμό *"Έλληνας Επιχειρηματίας της Χρονιάς 2023"*.

Παράλληλα με την επαγγελματική της δραστηριότητα, συμμετέχει ενεργά σε κοινωνικές πρωτοβουλίες, είναι μέλος του Διοικητικού Συμβουλίου του Χαρίσειου Γηροκομείου, ιδρυτικό μέλος του κοινωνικού παντοπωλείου *ΜΑΖΙ*, και μέλος της ΕΛΕΠΑΠ.

Παραπομπές
----------

1. ↑  «Μ. Χατζάκου: Η σιδηρά κυρία της Μεβγάλ που οδήγησε τη γαλακτοβιομηχανία στη νέα εποχή». *Capital.gr*. 4 Μαρτίου 2024. Ανακτήθηκε στις 4 Μαρτίου 2024.
2. ↑  «Μ. Χατζάκου (Μεβγάλ): Από τη Μακεδονία προέρχεται το 70% της παραγωγής γάλακτος στην Ελλάδα». *Capital.gr*. Ανακτήθηκε στις 4 Μαΐου 2023.
3. ↑  «Βραβείο Γυναικείας Επιχειρηματικότητας στη ΜΕΒΓΑΛ». *Εφημερίδα Μακεδονία*. Ανακτήθηκε στις 4 Μαρτίου 2024.
4. ↑  Μορφίδης, Στέλιος· Οικονομία, Ειδήσεις για την (4 Φεβρουαρίου 2024). «Μαίρη Χατζάκου: Το νοικοκύρεμα της ΜΕΒΓΑΛ». *Ειδήσεις για την Οικονομία*. Ανακτήθηκε στις 4 Μαρτίου 2024.
5. ↑  Τσώτση, Δήμητρα (25 Σεπτεμβρίου 2022). «Βραβείο Εξαγωγικής Αριστείας στην Πρόεδρο της ΜΕΒΓΑΛ Μαίρη Χατζάκου». *Ecozen*. Ανακτήθηκε στις 4 Μαρτίου 2024.
6. ↑  Moschou, Lena (10 Ιανουαρίου 2024). «ΕΒΕΑ: Βραβείο γυναικείας επιχειρηματικότητας στη Μαίρη Χατζάκου». *Dairy News*. Ανακτήθηκε στις 4 Μαρτίου 2024.
O **Τόμας Ουιλχέλμσεν** (γεννημένος στις 3 Ιουλίου 1974) είναι Νορβηγός ναυτικός μεγιστάνας. Είναι ένας από τους ιδιοκτήτες και ο σημερινός διευθύνων σύμβουλος της "Wilh. Wilhelmsen", μία από τις μεγαλύτερες ναυτιλιακές εταιρείες παγκοσμίως με 21.000 υπαλλήλους σε 75 χώρες. Είναι ο γιος του πρώην Διευθύνοντος Συμβούλου της εταιρείας και Προέδρου, Μόρτεν Ουίλχελμ Ουιλχέλμσεν, ο οποίος έγινε ένας από τους κύριους ιδιοκτήτες της εταιρείας μαζί και με τα αδέλφια του, μετά τον θάνατο του πατέρα τους, Τομ Ουιλχέλμσεν, το 1978. Ο Τόμας Ουιλχέλμσεν ανήκει στην πέμπτη γενιά της οικογένειας Ουιλχέλμσεν, μαζί με τους ξαδέλφους του, Πόντη Πάους και την Ολυμπία Πάους. Ο Τόμας Ουιλχέλμσεν είναι κάτοχος πτυχίου πάνω στην διοίκηση επιχειρήσεων. Το 2018 ο Ουιλχέλμσεν ανακοίνωσε μια κοινή επιχείρηση με τη Νορβηγική εταιρεία υψηλής τεχνολογίας Kongsberg Gruppen η οποία επικεντρώνεται σε αυτόνομα σκάφη.

Παραπομπές
----------

1. ↑  *Companies House*. fitW5jyhTLeCVwPV-AKwDb-8xDc. Ανακτήθηκε στις 12  Δεκεμβρίου 2021.
2. ↑  "Fra far til sønn i 150 år" Dagens Næringsliv.
3. ↑  "25 unge lovende: Femte generasjon Wilhelmsen" (Dagens Perspektiv, 2005)
4. ↑  "Wilhelmsen targets growth and technology" Tradewinds.
5. ↑  "Wilhelmsen og Kongsberg samarbeider om autonom skipsfart" Maritimt.
Το **Σέρινταν** (αγγλικά: **Sheridan, Wyoming**) είναι πόλη στην πολιτεία του Ουαϊόμινγκ των ΗΠΑ και η έδρα της κομητείας Σέρινταν. Βρίσκεται στη μέση της διαδρομής μεταξύ του Εθνικού Πάρκου Γιέλοουστοουν και του Όρους Ράσμορ μέσω της αμερικανικής εθνικής οδού 14 και 16. Είναι η κύρια πόλη της Μικροπολιτικής Στατιστικής Περιοχής του Σέρινταν, Ουαϊόμινγκ, η οποία περιλαμβάνει όλη την κομητεία Σέρινταν. Η απογραφή του 2020 κατέγραψε τον πληθυσμό της πόλης σε 18.737 κατοίκους, καθιστώντας την την 6η πολυπληθέστερη πόλη στο Ουαϊόμινγκ.

Η πόλη πήρε το όνομά της από τον στρατηγό Φίλιπ Σέρινταν, αρχηγό του ιππικού της Ένωσης στον Αμερικανικό Εμφύλιο Πόλεμο.

Παραπομπές
----------

1. ↑  «Sheridan County». *Wyoming State Library*. Ανακτήθηκε στις 17 Μαΐου 2019.
2. ↑  «2020 Census Data». United States Census Bureau. Ανακτήθηκε στις 30 Σεπτεμβρίου 2023.
3. ↑  «Profile for Sheridan, Wyoming». ePodunk. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Μαΐου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons